钦定古今图书集成/明伦汇编/氏族典/第167卷 > 《廖用贤尚友录》 > 干缨
## 钦定古今图书集成/明伦汇编/氏族典/第167卷 > 《廖用贤尚友录》 > 干缨

按《万姓统谱》：缨字应麾，和州人。性孝友，肆力群书，里
塾师之。正统间，父殁，尽哀，啜粥，不茹荤，不作佛事。庐
墓侧，旦夕悲号，终制而后归。又十三年，母殁，哀毁，庐
墓如父丧。有司欲举旌典，缨力辞曰：“孝亦职分之所
当为，顾缨何人，敢当盛典！”情辞恳至，事遂寝。乡邦无
少长咸称干孝子云。